stanford-oval/wikipedia huggingface dataset:
Energija (raketti)
Sotilaspoliittinen kehityshistoria

Ensimmäinen testilaukaisu tehtiin 15. toukokuuta 1987, jolloin hyötykuormana oli sotilaallinen Poljus-satelliitti. Laukaisu onnistui, mutta satelliitin asennonsäätöjärjestelmä ei toiminut. Toinen Energija-raketin laukaisu vei avaruuteen miehittämättömän Buran-sukkulan 15. marraskuuta 1988.
Energija ja Buran olivat Neuvostoliiton avaruustoiminnan ylikuumenemisen aikaa. Se oli Neuvostoliiton kallein avaruushanke aikana, jolloin Gorbatsovin Neuvostoliitto pohti myös miehitettyjä lentoja Marsiin ym. huolimatta Neuvostoliiton taloudellisista ongelmista. Buran oli kansainvälisessä politiikassa vastatoimi Yhdysvaltain avaruussukkulalle, joka kehityksenä alussa Nixonin presidenttikaudella ja Reaganin kaudella oli kaavailtu sotilaalliseksikin alukseksi. Energija/Buran-järjestelmän suunnittelu alkoi vuonna 1976.
Energijan ydin perustui yhteen päämoottoriin ja apumoottoreihin kuten myöhempi Euroopan avaruusjärjestön Ariane 5 -kantoraketti. ESA pohti Hermes-sukkulansa laukaisua Ariane 5:n avulla, mutta organisaation resurssit eivät riittäneet projektin viemiseen edes prototyyppivaiheeseen. Neuvostoliiton vakoilijat jäivät kiinni 1987 Ariane 5:n suunnittelutietojen hankkimisesta, vaikka oma isompi kantoraketti oli jo valmis.
Energijan nesteajoaineella (kerosiini ja nestehappi) toimivat booster-moottorit (RD-170) ovat käytössä Zenit-kantoraketissa. RD.170-moottorin heikompi versio RD-180 on käytössä Lockheed Martin -yhtiön Atlas V -kantoraketissa. Energija-kantorakettia ei ole pyritty myymään mihinkään muuhun käyttöön koelentojen jälkeen.
Energijan valmistaja S.P. Korolev Rocket and Space Corporation Energia -yhtiö on edelleen yksi maailman suurimmista avaruusalan yhtiöistä.
Aiheesta muualla

Wikimedia Commonsissa on kuvia tai muita tiedostoja aiheesta .
Encyclopedia Astronautica: Energia (http://www.astronautix.com/lvs/energia.htm)
Energia-yhtiön sivusto (http://www.energia.ru/english/energia/launchers/vehicle_energia.html (Arkistoitu – Internet Archive))
buran-energia.com (http://www.buran-energia.com/energia/energia-desc.php)
K26 Energia-sivu (http://k26.com/buran/index.html (Arkistoitu – Internet Archive))
Kantoraketit
| --- | --- |
Nykyiset::   Ariane 6  Atlas V  Athena  Delta IV  Dnepr  Electron  Falcon 9 9 B4  9 B5  Falcon Heavy  GSLV  H-IIA  Kosmos-3M  Pitkä marssi -rakettiperhe  Minotaur  Pegasus  Proton  PSLV  Rokot  Shavit  Štil  Start-1  UR-100  Space Launch System  Strela  Sojuz U  FG  2  Taurus  Tsyklon 3  Volna  Vega  Zenit 
Suunnitteilla::   Angara  BFR  GSLV III  GX  H-IIB  KSLV  New Glenn  Taurus II  Vulcan 
Entiset::   Ariane 1  2  3  4  5  Atlas SM-65 Atlas  I  II  III  Black Arrow  Delta  II  III  Diamant  Energija  Europa  Falcon 1  Falcon 9 9 v1.0  9 v1.1  9 v1.2  H-II  J-I  Juno I  Lambda  Mu (V)  Molnija M  N1  Poljot  R-7  Saturn I  IB  V  INT-21  Scout  Sparta  Thor  Thor-Agena  Thor-Burner  Thorad-Agena  Titan I  II  III  IIIB  IV  Tsiklon 2  Vanguard  Voshod  Vostok
Concrete (Washington)

| Concrete |
| --- | --- |
 Betonisiiloja Concretessa.

Valtio:  Yhdysvallat
Osavaltio:  Washington
Piirikunta:  Skagit
Pinta-ala:  
 – Kokonaispinta-ala:  3,2 km²
 – Josta vettä:  0,1 km² 
Korkeus:  84 m
Väkiluku (2009):  835
 – Väestötiheys:  261 as./km²
 
 www.townofconcrete.com 
Infobox OKVirheellinen NIMI-arvo: 
Concrete on kaupunki Washingtonin osavaltiossa, Skagitin piirikunnassa. Kaupungin asukasluvun arvioitiin vuonna 2009 olevan 835. Pinta-alaltaan kaupunki on noin 3,2 neliökilometriä. Kaupunki on saanut nimensä merkittävän betoniteollisuutensa mukaan.
Aiheesta muualla

Kuvia tai muita tiedostoja aiheesta Concrete (Washington) Wikimedia Commonsissa
Channa pulchra

| Channa pulchra |
| --- | --- |
 Kuva on otettu Thaimaassa vuonna 2008
Uhanalaisuusluokitus
 Puutteellisesti tunnettu  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Ahvenkalat Perciformes
Alalahko::  Channoidei
Heimo::  Käärmeenpäät Channidae
Suku::  Channa
Laji::  pulchra
Kaksiosainen nimi
 Channa pulchra  Britz, 2007 
Katso myös
   Channa pulchra Wikispeciesissä   Channa pulchra Commonsissa 
Infobox OKNimi-testi OKIUCN-testi OK: 
Channa pulchra on käärmeenpäiden (Channidae) heimoon kuuluva pohjakalalaji, joka kuvattiin Myanmarista vuonna 2007.
Ulkonäkö ja koko

Kalan pohjaväritys on ruskea, ja kyljissä on oransseja laikkuja. Suurin tavattu yksilö oli 30 senttimetrin mittainen.
Elinympäristö ja levinneisyys

Laji elää makeassa vedessä Myanmarin trooppisissa, korkeintaan 23 celsiusasteen lämpöisissä olosuhteissa. Sen uhanalaisuusluokitus on Kansainvälisen luonnonsuojeluliiton mukaan puutteellisesti tunnettu.
Empire

Wikisanakirjassa on tähän liittyvä sananselitys: .
Empire tarkoittaa ainakin seuraavia asioita:
empiretyyli, arkkitehtuurin ja sisustuksen tyyli ja tyylikausi
Empire, brittiläinen aikakauslehti
Imperiumi (engl. Empire), Antonio Negrin ja Michael Hardtin poliittis-filosofinen, aikalaisdiagnostinen teos vuodelta 2000
Empire, yhdysvaltalainen televisiosarja vuodelta 2015
Musiikki

Empire , Queensrÿche-yhtyeen albumi vuodelta 1990
”Empire”, albumin nimikkokappale ja single
Empire, Circle-yhtyeen albumi vuodelta 2004
Empire, Kasabian-yhtyeen albumi vuodelta 2006
Pelit

Empire -niminen tietokonepeli:
Empire -sotastrategiapelisarjan osa:
Empire, vuonna 1972 julkaistu peli
Empire, jonka ensimmäinen versio julkaistiin 1977
Empire: Wargame of the Century (1987)
Empire Deluxe (1993)
Empire Earth (2001)
Empire, Goodgame Studiosin julkaisema valtiosimulaattoripeli
Empire, yksi Warhammer-pelin armeijoista.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Empire”, voi hakea sivunnimihaulla, laajalla sivunnimihaulla tai tekstihaulla.
Empire (Circlen albumi)

| Empire Circle |
| --- | --- | --- |

Livealbumin tiedot
 Äänitetty : 12. toukokuuta 2004
 Studio : Bar Mary, Porvoo
 Julkaistu: 2004
 Formaatti: LP
 Tuottaja(t): Jussi Lehtisalo
 Tyylilaji: krautrock, progressiivinen rock
 Kesto: 45.53
 Levy-yhtiö: Riot Season
Circlen muut julkaisut
| Golem / Vesiliirto 2004 | Empire 2004 | Forest 2004 |
Empire on vuonna 2004 ilmestynyt Circlen neljäs konserttimateriaalia sisältävä albumi. Brittiläinen Riot Season -levymerkki julkaisi sen vain vinyylimuodossa rajoitettuna 750 kappaleen painoksena. Albumi sisältää kaksi pitkää yli 20-minuuttista kappaletta, jotka äänitettiin Porvoon Bar Maryssä toukokuussa 2004.
Kappaleet

Dragon – 22.10
Empire – 23.43
Muusikot

Mika Rättö – laulu, kosketinsoittimet
Janne Westerlund – kitara
Jussi Lehtisalo – basso
Tomi Leppänen – rummut
Entropiakoodaus

Entropiakoodaus on informaatioteoriassa koodausmenetelmä, jolla tietoa esitetään symboleilla (merkeillä) niin, että koodin koko pyrkii kohti lähdetiedon entropiaa (hajetta) käyttämällä hyväksi lähdetiedon symbolien todennäköisyyksiä. Entropiakoodausta käytetään tietotekniikassa häviöttömien tiedonpakkausmenetelmien toteuttamiseen.
Entropiakoodausmenetelmiä ovat muun muassa Huffmanin koodaus, aritmeettinen koodaus sekä ANS-koodaus.
Carlton Myers

| Carlton Myers |
| --- | --- |
 Myers vuonna 2000.
Henkilötiedot
Koko nimi:  Carlton Ettore Francesco Myers
Syntynyt: 30. maaliskuuta 1971 (ikä 53) Lontoo, Yhdistynyt kuningaskunta
Kansalaisuus:   Italia
Koripalloilija
Pelipaikka:  Heittävä takamies
Pituus:  192 cm
Paino:  89 kg
Maajoukkueet
:   Italia
Ottelut (pisteet):  131 (1 825)
Aiheesta muualla
FIBA
| Mitalit> Miesten koripallo.Maa:   Italia.EM-kilpailut  | Mitalit> Miesten koripallo.Maa:   Italia.EM-kilpailut  | Mitalit> Miesten koripallo.Maa:   Italia.EM-kilpailut  | Miesten koripallo> Maa:   Italia. |
| --- | --- | --- | --- |
|  Kultaa | Ranska 1999 |  |  |
|  Hopeaa | Espanja 1997 |  |  |
Carlton Ettore Francesco Myers (s. 30. maaliskuuta 1971 Lontoo, Yhdistynyt kuningaskunta) on italialainen kilpauransa päättänyt koripalloilija.
Pelaajaura > Seurajoukkueet

Takamiehenä pelannut Myers voitti urallaan muun muassa Italian mestaruuden vuonna 2000, Italian cup-mestaruuden vuonna 1998 ja Italian supercup-mestaruuden vuosina 1998 ja 2004. Vuosina 1994 ja 1997 hänet valittiin Italian pääsarjan arvokkaimmaksi pelaajaksi ja vuonna 2000 Italian cupin arvokkaimmaksi pelaajaksi.
Pelaajaura > Maajoukkueet

Myers kuului Italian miesten maajoukkueseen sen voittaessa Euroopan mestaruuden Ranskassa 1999 ja EM-hopeaa Espanjassa 1997. Hän edusti Italiaa myös Sydneyn kesäolympialaisissa 2000, missä Italia oli viides, vuoden 1998 MM-kilpailuissa ja vuoden 1993 EM-kilpailuissa.
Aiheesta muualla

Kuvia tai muita tiedostoja aiheesta Carlton Myers Wikimedia Commonsissa
Profiili FIBA Archive (englanniksi)
Italian joukkue – Koripallon EM-kilpailut 1997
4 Coldebella |
5 Bonora |
6 Fučka |
7 Pittis |
8 Marconato |
9 Galanda |
10 Myers |
11 Moretti |
12 Abbio |
13 Frosini |
14 Carera |
15 Gay |
Valmentaja Messina
Italian joukkue – Koripallon EM-kilpailut 1999
4 Bonora |
5 Basile |
6 Galanda |
7 Fučka |
8 Marconato |
9 De Pol |
10 Myers |
11 Meneghin |
12 Abbio |
13 Mian |
14 Chiacig |
15 Damião |
Valmentaja Tanjević
C. B. Fry

C. B. Fry
Charles Burgess Fry (1872–1956) oli englantilainen 1900-luvun vaihteen urheilija ja monitoimija: pituushypyn maailmanennätystuloksen tekijä, maaottelutason jalkapalloilija ja FA Cupin finalisti, rugbynpelaaja, poliitikko, diplomaatti, kasvattaja, kustantaja, kirjailija ja toimittaja. Parhaiten hänet tunnetaan 29 vuotta kestäneestä krikettiurastaan.
C. B. Fry oli 1900-luvun vaihteen englantilaispoikien suuri sankari, fyysiseen ulkoilmaelämään kannustava esikuva. Hän julkaisi omaa nuortenlehteään C.B. Fry’s Magazine of Action and Outdoor Life, varusti poikia merisotakouluun valmentavan koululaivan sekä metsästi ja kalasti. Tarinoiden mukaan häntä olisi pyydetty jopa Albanian kuninkaaksi.
Elämä ja ura

Fry syntyi virkamiesperheeseen Lontoon eteläpuolen Croydonissa. Sekä isän että äidin suvut olivat olleet varakkaita, mutta menettäneet valtaosan omaisuudestaan. Poika sai stipendin Reptonin yksityiskouluun, jossa hän sai hyviä arvosanoja kielissä mutta huonoja matematiikassa. Parhaiten hän menestyi jalkapallossa, kriketissä, yleisurheilussa ja talvisin luistelussa. Niiden harrastusta hän jatkoi Oxfordin yliopiston Wadham Collegessa. Pituushypyn maailmanennätystulokseen hän ylsi 1893 Oxfordissa tuloksella 7,17 metriä, oman tarinansa mukaan hyvän lounaan ja sikarin jälkeen ja harjoittelematta lajia juurikaan. Hän kilpaili Oxfordin ja Cambridgen välisissä yliopistokisoissa muissakin yleisurheilulajeissa. Opintojen loppuvaiheessa hän velkaantui pahasti, kärsi sen aiheuttamista mielenterveysongelmista ja sai akateemisista kyvyistään huolimatta vain keskinkertaiset arvosanat loppututkintoonsa. Hän opetti pari vuotta Charterhouse Schoolissa ja pääsi sitten koululaiva Mercuryn varustajan virkaan.
Vuonna 1894 Fry liittyi Sussexin krikettijoukkueeseen, mutta pelasi myös jalkapalloa Corinthians-amatöörijoukkueessa ja rugbya Blackheath- ja Barbarians-seuroissa. Englannin krikettimaajoukkueessa hän pelasi ensi kertaa helmikuussa 1896. Vuonna 1902 hän pelasi FA Cupin finaalissa Southamptonin joukkueessa tasapelin Sheffield Unitedia vastaan. Pisimpään, vuoteen 1921 asti, hän jatkoi kilpaurheilua kriketin parissa.
Fry oli mukana myös politiikassa, kannatti William Gladstonea ja pyrki useita kertoja brittiparlamentin alahuoneeseen liberaalipuolueen ehdokkaana. Hän pääsi parhaimmillaan 224 äänen päähän parlamenttipaikasta.
Psyykkiset ongelmat vaivasivat Fryta läpi aikuisiän muun muassa hänen epäonnistuneen ja riitaisan avioliittonsa vuoksi. Hänen paras ystävänsä oli krikettijoukkuetoveri ja intialainen prinssi Ranjitsinjhi, joka myöhemmin edusti Intiaa Kansainliitossa Genevessä ja otti taitavasanaisen Fryn puheidensa kirjoittajaksi ja assistentikseen. Näissä kansainvälisissä kuvioissa hänelle ilmeisesti tarjottiin mahdollisuutta ryhtyä Albanian kuninkaaksi, mutta hän joko kieltäytyi tai tuli lopulta hylätyksi liian varattomana.
1920-luvulla hänen mielenterveytensä huononi yhä, ja ollessaan prinssi Ranjitsinjhin mukana Intiassa hän koki pahan romahduksen, joka teki hänestä vainoharhaisen jopa prinssiä ja muita intialaisia kohtaan. Vuonna 1934 Fry matkusti Saksaan tapaamaan Adolf Hitleriä ja innostui kovasti hänen näyttävistä esiintymisistään. Hän kutsui Hitlerjugendin nuorukaisia vierailulle Mercury-koululaivalleen, mutta kadotti natsisympatiansa sodan alkaessa.
Vähitellen Fryn mielenterveys alkoi taas parantua, ja hän vietti loppuelämänsä seuraamalla krikettiä ja kirjoittamalla siitä. Hän kuoli 84 vuoden iässä vuonna 1956 Lontoon Hampsteadissä.
Aiheesta muualla

Kuvia tai muita tiedostoja aiheesta C. B. Fry Wikimedia Commonsissa
Fry ja Ranjitsinhji pelaavat krikettiä vuonna 1901, (video 19 sek, National Film and Sound Archive of Australia YouTubessa)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:C. B. Fry
Käännös suomeksi
C. Aubrey Smith

| C>  Aubrey Smith |
| --- | --- |
 Smith elokuvassa Pikku lordi.
Henkilötiedot
Koko nimi:  Charles Aubrey Smith
Syntynyt: 21. heinäkuuta 1863 Lontoo, Iso-Britannia
Kuollut: 20. joulukuuta 1948 (85 vuotta) Beverly Hills, Kalifornia, Yhdysvallat
Ammatti:  näyttelijä
Puoliso:  Isobel May Wood (1896–)
Aiheesta muualla
IMDb 
Elonet
Charles Aubrey Smith (21. heinäkuuta 1863 Lontoo, Iso-Britannia – 20. joulukuuta 1948 Beverly Hills, Kalifornia, Yhdysvallat) oli brittiläinen näyttelijä ja kriketinpelaaja.
Kriketinpelaajana Smith edusti Cambridge University Cricket Clubia, Sussex County Cricket Clubia ja Transvaal cricket teamia. Hän pelasi myös yhden ottelun Englannin krikettimaajoukkueessa Etelä-Afrikkaa vastaan maaliskuussa 1889 ollen joukkueensa kapteenina.
Smith päätti siirtyä näyttelijänuralle vuonna 1892 ja liittyi A. B. Tappings Stock Company -näyttelijäseurueeseen. Elokuvadebyyttinsä hän suoritti 1914, ja seuraavana vuonna hän siirtyi Yhdysvaltoihin. Myöhemmin hän vakiinnutti asemansa erityisesti perienglantilaisten roolien esittäjänä, kuten esimerkiksi sotilaana tai aristokraattina. Smithin viimeiseksi elokuvaksi jäi Pikku naisia, joka sai ensi-iltansa vuosi hänen kuolemansa jälkeen.
Smith sai OBE-arvonimen vuonna 1938 ja KBE:n 1944. Hän on saanut tähden Hollywood Walk of Famelle.
Osittainen filmografia

Tarzan – viidakon valtias (Tarzan, the Ape Man, 1932)
Huolia paratiisissa (Trouble in Paradise, 1932)
Bombshell (1933)
Kleopatra (Cleopatra, 1934)
Matkalla Singaporeen (China Seas, 1935)
Bengalin sankarit (The Lives of a Bengal Lancer, 1935)
Allahin puutarha (The Garden of Allah, 1936)
Pikku lordi (Little Lord Fauntleroy, 1936)
Rebekka (Rebecca, 1940)
Sumujen silta (Waterloo Bridge, 1940)
Tri Jekyll & Mr Hyde (Tri Jekyll & Mr Hyde, 1941)
Madame Curie (1943)
Pikku naisia (Little Women, 1949)
Aiheesta muualla

Kuvia tai muita tiedostoja aiheesta C. Aubrey Smith Wikimedia Commonsissa
Dollhouse

| Dollhouse |
| --- | --- |
 Sarjan tunnus.
Tyyli:  scifi draama
Kestoaika:  47–50 min (1. kausi) 42 min (2. kausi)
Luoja(t):  Joss Whedon
Pääosissa:  Eliza Dushku Harry Lennix Fran Kranz Tahmoh Penikett Enver Gjokaj Dichen Lachman Olivia Williams
Alkuperämaa:   Yhdysvallat
Alkuperäiskieli:  englanti
Verkko:   Fox  Sub
Esitetty:   2009-02-1313. helmikuuta 2009 –  2010-01-2929. tammikuuta 2010  2010-03-1717. maaliskuuta 2010 – jatkuu edelleen
Tuotantokausia:  2
Jaksoja:  26
Tuotanto
Tuottaja(t):  Eliza Dushku Elizabeth Craft Sarah Fain Steven S. Deknight Jane Espenson Michele Fazekas Tara Butters
Vastaava(t) tuottaja(t):  Joss Whedon David Solomon Tim Minear
Tuotantoyhtiö(t):  20th Century Fox Television Mutant Enemy Productions Boston Diva Productions
Aiheesta muualla
IMDb 
Dollhouse on Joss Whedonin luoma yhdysvaltalainen science fiction -televisiosarja. Sarja sai ensiesityksensä Fox-kanavalla 13. helmikuuta 2009, ja se päättyi kahden tuotantokauden jälkeen 29. tammikuuta 2010. Suomessa Sub on esittänyt ensimmäisen kauden keväällä 2010.
Dollhousessa seurataan salaperäisen yhtiön johtamia Nukkekoti-nimellä tunnettuja yrityksiä, jotka ovat erikoistuneet laittomaan muistin ja persoonallisuuden pyyhkimiseen ja korvaamiseen. Aktiiveiksi kutsuttuja, persoonallisuudeltaan pyyhittyjä ihmisiä ohjelmoidaan rahakkaiden asiakkaiden toiveiden mukaan. Sarjan päähahmona on Eliza Dushkun esittämä aktiivi Echo, joka ryhtyy tutkimaan omaa ja Nukkekodin menneisyyttä sen jälkeen, kun Echon pyyhitty persoonallisuus alkaa vähitellen palata.
Sarjaa käsikirjoittaneet Jed Whedon ja Maurissa Tancharoen ovat jatkaneet tarinaa viisiosaisena sarjakuvana Dollhouse: Epitaphs. Sen ensimmäinen osa ilmestyi heinäkuussa 2011.
Näyttelijät ja hahmot

Echo (Eliza Dushku) on Nukkekodin suosituin Aktiivi, joka alkaa kehittää omaa persoonaa pyyhkimisien lomassa ja ryhtyy selvittämään, kuka hän oikeasti on ja miten hän ja muut Aktiivit ovat joutuneet Nukkekotiin. Ennen muistinsa pyyhkimistä hän oli poliittinen aktivisti Caroline Farrell
Boyd Langton (Harry Lennix) on Echon valvoja, jolla on omat epäilyksensä Nukkekodista, mutta pitää ne itsellään. Hänet ylennetään myöhemmin korkeampaan virkaan.
Topher Brink (Fran Kranz) on Nukkekodin tiedemies, joka ohjelmoi uudet persoonat Aktiiveihin. Hän on hieman erakkoluontoinen, minkä vuoksi hänellä on lämmin side Aktiiveihin. Topherilla on Ivy-niminen apulainen.
Paul Ballard (Tahmoh Penikett) on FBI-agentti, joka saa nimettömältä lähteeltä vihjeitä Nukkekodista. Paulin työnantajat eivät häntä usko, joten hän alkaa omin päin tutkia Nukkekotia. Hän ystävystyy naapurinsa Mellien kanssa.
Victor (Enver Gjokaj) esiteltiin Ballardin venäläisenä tiedonantajana, ennen kuin paljastui Aktiiviksi. Victor ihastuu Sierraan, minkä tulisi olla mahdotonta persoonattomassa tilassa. Ennen muistinsa pyyhkimistä hän oli Afganistanin sotaveteraani Anthony Ceccoli.
Sierra (Dichen Lachman) on uusin Aktiivi. Hänellä on trauma, mikä johtuu hänen valvojastaan. Sierra ystävystyy Victorin kanssa. Ennen pyyhkimistään hän oli taiteilija Priya Tsetsang.
Adelle DeWitt (Olivia Williams) johtaa Los Angelesin Nukkekotia. Adelle on kylmä ja määrätietoinen nainen, mutta välillä hänen uskonsa Nukkekodin toimien hyvätahtoisuuteen horjuu.
Muissa rooleissa:
Laurence Dominic (Reed Diamond) on Nukkekodin turvallisuuspäällikkö, jolla on omat salaisuutensa.
Whiskey (Amy Acker) esiteltiin aluksi Nukkekodin lääkärinä, Claire Saundersina, ennen kuin paljastui ensimmäisen kauden lopussa Aktiiviksi.
November (Miracle Laurie) esiteltiin aluksi Ballardin naapurina Mellienä, mutta todellisuudessa hän on Nukkekodin lähettämä Aktiivi. Hänen oikea nimensä on Madeline Costley.
Alpha (Alan Tudyk) on Aktiivi, joka pakeni Nukkekodista saatuaan vahingossa 48 eri persoonallisuutta, tappaen samalla monia Aktiiveja ja Nukkekodin henkilökuntaa. Hänen oikea nimensä on Carl William Craft. Hän oli ennen nukkekotiin tuloaan rikollinen, joka oli tuomittu kidnappauksesta ja murhayrityksestä.
Näyttelijät ja hahmot > Näyttelijöiden valinta

Joss Whedon keksi idean tv-sarjalle, kun hän lounasti Eliza Dushkun kanssa, joka oli aikaisemmin kysynyt olisiko hänellä töitä tarjottavana. Whedon rakensi sarjan Dushkun ympärille ja valitsi hänet päärooliin. Anya Colloff ja Amy McIntyre Britt, jotka olivat työskennelleet ennenkin Whedonin kanssa, valitsivat muut näyttelijät. 26. maaliskuuta 2008 ilmoitettiin virallisesti, että Tahmoh Penikett, Dichen Lachman, Fran Kranz ja Enver Gjokaj oltiin valittu esittämään päärooleja sarjassa. Viikkoa myöhemmin 3. huhtikuuta ilmoitettiin Olivia Williamsin mukaan tulosta. Kaksi viikkoa tästä Harry Lennix liittyi mukaan Boydin rooliin. Samana päivänä Whedon ilmoitti, että Miracle Laurie ja Amy Acker oli valittu rooleihinsa. He olivat myös viimeiset ensimmäisen tuotantokauden valinnat.
Juoni

Sarjan pääosassa on Echo, joka kuuluu salaiseen joukkoon, joita kutsutaan Aktiiveiksi. Aktiivit ovat ihmisiä, joiden persoonallisuus ja muistot on pyyhitty pois ja heihin voidaan ohjelmoida uusi persoona erilaisia tehtäviä varten, joita yleensä rikkaat ja vaikutusvaltaiset ihmiset tilaavat kukin omiin tarkoituksiinsa tietyksi ajaksi. Tehtäviensä välissä Aktiivien muistit pyyhitään jälleen ja he ovat persoonattomia ja lapsekkaita, ja he työskentelevät salaisessa Rossum Corporationin omistamassa Nukkekoti-nimisessä yrityksessä, joita on yhteensä 22 ympäri maailmaa.
Aktiiveilla on kullakin oma valvojansa, josta on jätetty muistijälki ja näin ollen Aktiiveilla on eräänlainen luottamuksellinen side valvojiinsa. Nukkekodin ja Aktiivien sopimus on viiden vuoden mittainen, minkä jälkeen Aktiiveille palautetaan heidän alkuperäiset persoonallisuutensa. Sarjassa seurataan Los Angelesin Nukkekodin henkilökuntaa, muita Aktiiveja sekä FBI-agentti Paul Ballardia, joka on kuullut huhuja mysteerisestä Nukkekodista ja ryhtyy selvittämään asiaa.
Tuotantokaudet

| Kausi | Kausi | Jaksot | Esittäminen> Alkoi | Esittäminen> Päättyi | DVD-julkaisu | DVD-julkaisu |
| --- | --- | --- | --- | --- | --- | --- |
|   | 1  | 13   |  2009-02-1313. helmikuuta 2009  2010-03-1717. maaliskuuta 2010  |  2009-05-088. toukokuuta 2009  2010-05-2626. toukokuuta 2010  |  2009-07-2828. heinäkuuta 2009  2010-06-1111. kesäkuuta 2010 |  |
|   | 2  | 13   |  2009-09-2525. syyskuuta 2009  |  2010-01-2929. tammikuuta 2010  |  2010-10-1212. lokakuuta 2010 |  |
Tuotantokaudet > Ensimmäinen tuotantokausi

Sarjan alussa Echo alkaa muistaa asioita, vaikka hänen muistinsa pyyhitään tehtävien jälkeen. Uusi Aktiivi, Sierra, tuodaan Nukkekotiin. Samaan aikaan FBI-agentti Paul Ballard yrittää kerätä todisteita Nukkekodin olemassaolosta. Hän kuulee Caroline Farrellista, joka on Echon alkuperäinen persoona, venäläisen tiedonantajansa Lubovin avulla. Myöhemmin paljastuu, että Lubov on Victor-niminen Aktiivi. Paul ystävystyy naapurinsa Mellien kanssa ja heidän välinsä lämpenevät.
Victor alkaa vähitellen kiintyä Sierraan, mikä kiinnostaa tiedemies Topher Brinkiä ja lääkäri Claire Saundersia. Myös Sierra alkaa kasvattaa tunteita Victoria kohtaan. Sierra alkaa käyttäytyä omituisesti ja selviää, että hänen valvojansa on raiskannut hänet useita kertoja.
Echon alkaessa käyttäytyä "omin päin", Nukkekodin johtaja Adelle DeWitt ja turvallisuuspäällikkö Laurence Dominic huolestuvat. Dominic vaatii Echon laittamista mystiselle Ullakolle, mutta Echon valvoja Boyd Langton lupaa pitää Echoa silmällä. Adelle yrittää jäljittää Alphaa, joka on Nukkekodista karkuteille lähtenyt 48 eri persoonallisuutta saanut Aktiivi. Myöhemmin Dominic paljastuu NSA:n vakoojaksi, minkä seurauksena Adelle pyyhkii hänen persoonansa ja laittaa hänet Ullakolle.
Paul jatkaa tutkimuksiaan. Paljastuu, että Mellie on oikeasti Adellen lähettämä Aktiivi, November, jonka tehtävänä on tarkkailla Paulin tutkimuksia. Paul saa myöhemmin tietää tämän ja menee pois tolaltaan. Hän myöhemmin jäljittää Stephen Kepler -nimisen miehen, joka pystyy auttamaan häntä Nukkekodin etsimisessä. Miehet löytävätkin Nukkekodin ja murtautuvat sisälle, mutta Paul jää kiinni ja Stephen paljastuu Alphaksi. Alpha ottaa Echon mukaansa, pakenee ja ohjelmoi Echoon kaikki tämän persoonat, mitä tällä on ollut. Takaumista paljastuu, että tri Saunders on oikeasti Aktiivi, Whiskey, ja että Alpha oli ihastunut Echoon vielä Nukkekodissa ollessaan. Alpha yrittää käännyttää Echon puolelleen, mutta tämä kääntyy häntä vastaan, mikä johtaa jälleen hänen pakoonsa. Paul suostuu liittymään Nukkekotiin, jos Mellien alkuperäinen persoonallisuus palautetaan ja hänet päästetään vapaaksi, mihin Adelle suostuu.
Viimeinen jakso sijoittuu vuoteen 2019, jolloin muistinpyyhintäteknologia on riistäytynyt käsistä ja suurin osa ihmiskunnasta on ohjelmoitu raivotautisiksi. Tavallisten ihmisten joukko murtautuu hylätyn Nukkekodin tiloihin ja Whiskeyn avulla he ohjelmoivat erääseen pikkutyttöön Echon muistijäljen. Echon johdolla joukkio lähtee etsimään oikeata Echoa ja tämän ystäviä palauttaakseen ihmisten persoonat.